30.4.2014 Euroopan unionin virallinen lehti L 128/61 NEUVOSTON PÄÄTÖS, annettu 14 päivänä huhtikuuta 2014, ehdolliseen pääsyyn perustuvien ja ehdollisen pääsyn sisältävien palvelujen oikeussuojasta tehdyn eurooppalaisen yleissopimuksen allekirjoittamisesta Euroopan unionin puolesta (2014/243/EU) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) — Neuvosto valtuutti 16 päivänä heinäkuuta 1999 komission neuvottelemaan Euroopan neuvostossa Euroopan yhteisön puolesta ehdolliseen pääsyyn perustuvien ja ehdollisen pääsyn sisältävien palvelujen oikeussuojasta tehdyn yleissopimuksen. (2) — Euroopan neuvosto hyväksyi 24 päivänä tammikuuta 2001 eurooppalaisen yleissopimuksen ehdolliseen pääsyyn perustuvien ja ehdollisen pääsyn sisältävien palvelujen oikeussuojasta, jäljempänä 'yleissopimus'. (3) — Yleissopimuksella otetaan käyttöön lähes samanlaiset sääntelypuitteet kuin ne, joista on säädetty Euroopan parla- mentin ja neuvoston direktiivillä 98/84/EY ()). (4) — Yleissopimus tuli voimaan 1 päivänä heinäkuuta 2003, ja se on unionille avoinna allekirjoitusta varten. (5) — Yleissopimuksen allekirjoittamisella edistettäisiin direktiivin 98/84/EY säännöksiä vastaavien säännösten sovelta- misen laajentamista unionin rajojen ulkopuolelle sekä luotaisiin ehdolliseen pääsyyn perustuvia palveluja koskeva lainsäädäntö, jota sovellettaisiin kaikkialla Euroopassa. (6) — Yleissopimus olisi allekirjoitettava unionin puolesta sillä varauksella, että sen tekeminen saatetaan päätökseen myöhemmin, ON HYVÄKSYNYT TÄMÄN PÄÄTÖKSEN: 1 artikla Annetaan valtuutus allekirjoittaa ehdolliseen pääsyyn perustuvien ja ehdollisen pääsyn sisältävien palvelujen oikeussuojaa koskeva eurooppalainen yleissopimus (?) unionin puolesta sillä varauksella, että yleissopimuksen tekeminen saatetaan päätökseen. 2 artikla Neuvoston puheenjohtaja valtuutetaan unionin puolesta nimeämään yksi tai useampi henkilö, jolla on oikeus allekir- joittaa yleissopimus. 3 artikla Tämä päätös tulee voimaan päivänä, jona se hyväksytään. Tehty Luxemburgissa 14 päivänä huhtikuuta 2014. Neuvoston puolesta Puheenjohtaja A. TSAFTARIS (') Euroopan parlamentin ja neuvoston direktiivi 98/84/EY, annettu 20 päivänä marraskuuta 1998, ehdolliseen pääsyyn perustuvien tai ehdollisen pääsyn sisältävien palvelujen oikeussuojasta (EYVL L 320, 28.11.1998, s. 54). (?) Yleissopimuksen teksti on julkaistu Euroopan unionin virallisessa lehdessä L 336, 20.12.2011,s. 2.